CELEX: 32009R1035
Language: sk
Date: 2009-10-30 00:00:00
Title: Nariadenie Komisie (ES) č. 1035/2009 z  30. októbra 2009 , ktorým sa stanovujú koeficienty uplatniteľné na obilniny vyvážané vo forme škótskej whisky na obdobie 2009/2010

31.10.2009   
            
            
               SK
            
            
               Úradný vestník Európskej únie
            
            
               L 285/3
            
         
      NARIADENIE KOMISIE (ES) č. 1035/2009
   z 30. októbra 2009,
   ktorým sa stanovujú koeficienty uplatniteľné na obilniny vyvážané vo forme škótskej whisky na obdobie 2009/2010
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1670/2006 z 10. novembra 2006 stanovujúce určité podrobné pravidlá pre uplatňovanie nariadenia Rady (ES) č. 1784/2003 vzhľadom na stanovenie a poskytovanie upravených náhrad, pokiaľ ide o obilie vyvážané vo forme určitých liehovín (2), a najmä na jeho článok 5,
   keďže:
   
               (1)
            
            
               Článkom 4 ods. 1 nariadenia (ES) č. 1670/2006 sa ustanovuje, že množstvá obilniny, na ktoré sa poskytuje náhrada, sú množstvá, ktoré sú dané pod kontrolu a destilované, upravené koeficientom, ktorý sa na každý rok stanovuje pre jednotlivé dotknuté členské štáty. Vzhľadom na zmeny, ktoré nastali v týchto množstvách počas rokov, ktoré zodpovedajú priemernému obdobiu dozrievania tohto alkoholického nápoja, tento koeficient vyjadruje pomer medzi celkovými vyvezenými množstvami a celkovými množstvami príslušného alkoholického nápoja uvádzanými na trh.
            
         
               (2)
            
            
               Vzhľadom na informácie poskytnuté Spojeným kráľovstvom za obdobie od 1. januára do 31. decembra 2008 priemerné obdobie dozrievania v roku 2008 bolo v prípade škótskej whisky osem rokov.
            
         
               (3)
            
            
               Mali by sa preto stanoviť koeficienty na obdobie od 1. októbra 2009 do 30. septembra 2010.
            
         
               (4)
            
            
               V článku 10 protokolu 3 k Dohode o Európskom hospodárskom priestore sa vylučuje poskytnutie náhrad za vývoz do Lichtenštajnska, na Island a do Nórska. Okrem toho Komisia uzavrela s určitými tretími krajinami dohody, ktoré zahŕňajú zrušenie vývozných náhrad. Preto by sa to v súlade s článkom 7 ods. 2 nariadenia (ES) č. 1670/2006 malo brať do úvahy pri výpočte koeficientu na obdobie 2009/2010.
            
         
               (5)
            
            
               Nariadenie Komisie (ES) č. 1196/2008 z 2. decembra 2008, ktorým sa stanovujú koeficienty uplatniteľné na obilniny vyvážané vo forme škótskej whisky na obdobie 2008/2009 (3), vyčerpalo svoj právny účinok, keďže sa vzťahovalo na koeficienty uplatniteľné na rok 2008/2009. V záujme právnej istoty a jednoznačnosti by sa toto nariadenie malo zrušiť,
            
         PRIJALA TOTO NARIADENIE:
   Článok 1
   Na obdobie od 1. októbra 2009 do 30. septembra 2010 sa koeficienty uvedené v článku 4 nariadenia (ES) č. 1670/2006 uplatniteľné na obilniny používané v Spojenom kráľovstve na výrobu škótskej whisky stanovujú v prílohe k tomuto nariadeniu.
   Článok 2
   Nariadenie (ES) č. 1196/2008 sa zrušuje.
   Článok 3
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. októbra 2009.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. októbra 2009
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 312, 11.11.2006, s. 33.
   
      (3)  Ú. v. EÚ L 323, 3.12.2008, s. 20.
   
      PRÍLOHA
      
         Koeficienty uplatniteľné v Spojenom kráľovstve
      
      
                  Obdobie uplatňovania
               
               
                  Uplatniteľný koeficient
               
            
                  na jačmeň spracovaný na slad použitý na výrobu sladovej whisky
               
               
                  na obilie použité na výrobu obilnej whisky
               
            
                  Od 1. októbra 2009 do 30. septembra 2010
               
               
                  0,196
               
               
                  0,197